
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 659 

8 Δεκεμβρίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας, δημοτικής δασικής έκτα¬ 
σης, εμβαδού 3,147 στρεμμάτων, στην περιφέρεια 
του Δ.Δ. Μουζακαίικων, του Δήμου Φαναριού, Νο¬ 
μού Πρέβεζας. 1 

Καθορισμός χρήσης παραχωρούμενου ακινήτου στα 
αγρ/ματα «Αργίλου» και «Λευκόβρυσης». 2 


ΑΠΟΦΑΣΕΙ Σ 

Αριθμ. 79717/3250 (1) 


Κήρυξη ως αναδασωτέας, δημοτικής δασικής έκτασης, 
εμβαδού 3,147 στρεμμάτων, στην περιφέρεια του Δ.Δ. 
Μουζακαίικων, του Δήμου Φαναριού, Νομού Πρέβε¬ 
ζας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελ¬ 
λάδος. 

β) Του Νόμου 3200/1955 περί διοικητικής αποκεντρώ- 
σεως όπως αυτές τροποποιήθηκαν μεταγενέστερα. 

γ) Του Ν. 2503/1997 Διοίκηση, οργάνωση, στελέχωση 
της Περιφέρειας κτλ. 

δ) Του Ν. 998/79 Περί προστασίας των Δασών και Δα¬ 
σικών εν γένει εκτάσεων της Χώρας και ειδικότερα: 

δα) του άρθρου 41 παρ. 1 

δβ) του άρθρου 38 παρ. 1 και 2 όπως ισχύουν σήμε¬ 
ρα 

2. Τις διαταγές του Υπουργείου Αγροτικής Ανάπτυξης 
και Τροφίμων: 

α) 160417/1180/9-7-1980 

β) 182447/3049/24-9-1980 


3. Την υπ’ αριθμ. 7622/1484/29 Ιανουάριου 2008 απόφα¬ 
ση του Γ ενικού Γ ραμματέα Περιφέρειας Ηπείρου, περί 
μεταβίβασης αρμοδιοτήτων 

4. Την υπ’ αριθμ. 77506/3132/9 Νοεμβρίου 2010 πρόταση 
της αρμόδιας Διεύθυνσης Δασών Πρέβεζας, με την από 
09-11-2010 έκθεση αυτοψίας, σχετικά με την κήρυξη ως 
αναδασωτέας της αναφερόμενης στο θέμα έκτασης, 
αποφασίζουμε: 

Κηρύσσουμε ως αναδασωτέα, δημοτική δασική έκτα¬ 
ση, εμβαδού 3,147 στρεμμάτων (τριών στρεμμάτων και 
εκατόν σαράντα επτά χιλιοστών του στρέμματος). Η 
έκταση αυτή Ε που βρίσκεται στην περιφέρεια του Δ.Δ. 
Μουζακαίικων, του Δήμου Φαναριού, Νομού Πρέβεζας, 
απεικονίζεται με στοιχεία Ε=1-2-...-10-1 στο προσαρτη- 
μένο στην παρούσα απόφασή μας διάγραμμα, το οποίο 
αποτελεί αναπόσπαστο μέρος αυτής και έχει όρια: 

Ε= 3,147 στρέμματα 
Βόρεια: Με Δημοτική δασική έκταση 
Νότια: Με αγροτικό δρόμο 
Ανατολικά: Με Δημοτική δασική έκταση 
Δυτικά: Με Δημοτική δασική έκταση 
Σκοποί της κήρυξης της ανωτέρω δασικής έκτασης 
ως αναδασωτέας, είναι η διατήρηση του δασικού χα¬ 
ρακτήρα αυτής, ο αποκλεισμός διάθεσής της για άλλη 
χρήση και η αποκατάσταση της καταστραφείσας από 
πυρκαγιά δασικής βλάστησης, αποτελούμενης από αεί¬ 
φυλλα πλατύφυλλα και σε ποσοστό 20%. 

Με την απόφαση αυτή δεν προκαλείται καμιά δαπάνη 
σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 19 Νοεμβρίου 2010 

Η Γ ενική Γ ραμματέας Περιφέρειας 
ΔΗΜΗΤΡΑ ΓΕΩΡΓΑΚΟΠΟΥΛΟΥ - ΜΠΑΣΤΑ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 82% 

Αριθμ.: 11467 (2) 

Καθορισμός χρήσης παραχωρούμενου ακινήτου στα 
αγρ/ματα «Αργίλου» και «Λευκόβρυσης». 

Ο ΝΟΜΑΡΧΗΣ ΚΟΖΑΝΗΣ 

Έχοντας υπόψη: 

1. Το Ν. 1512/11-1-1985 (ΦΕΚ 4Δ) για την τροποποίηση 
και συμπλήρωση πολεοδομικών διατάξεων κ.λπ. και ει¬ 
δικότερα το άρθρο 3 παρ. 1 αυτού. 

2. 2. Το Ν. 1337/12-3-1983 (ΦΕΚ 33Δ/14-3-83) για την 
επέκταση πολεοδομικών σχεδίων. 

3. Το Ν. 360/1976 για την χωροταξία και το περιβάλ¬ 
λον. 

4. Το Ν. 1032/1980 για την σύσταση του Υπουργείου 
Χωροταξίας και Περιβάλλοντος. 

5. Την αριθμ. 698/2008 απόφαση Δημοτικού Συμβου¬ 
λίου του Δήμου Κοζάνης. 

6. Την αριθμ. 139/2008 απόφαση Δημοτικού Συμβουλίου 
του Δήμου Δημ. Υψηλάντη 

7. Το αριθμ. 1238/19-05-2009 έγγραφο και την αριθμ. 
1279/23-04-2010 γνωμοδότηση για προσδιορισμό χρήσης 
γης βάσει του άρθρου 3 Ν 1512/85 τα οποία εκδόθηκαν 
από την Δ/νση Πολεοδομίας Ν.Α. Κοζάνης. 

8. Το αριθμ. 5352/06-05-2009 έγγραφο του Τμήματος 
Ζωικής Παραγωγής Κοζάνης. 

9. Το αριθμ. ΔΥ&Π/2158/20-03-2009 έγγραφο της Δ/ 
νσης Υγείας και Πρόνοιας Κοζάνης. 

10. Το αριθμ. 2738/20-05-2009 έγγραφο της Λ' Εφορεί¬ 
ας Προϊστορικών & Κλασσικών Αρχαιοτήτων. 

11. Το αριθμ. 562/17-03-2009 έγγραφο της 17ης Εφο¬ 
ρείας Βυζαντινών Αρχαιοτήτων. 

12. Το αριθμ. 22202/708/29-04-2009 έγγραφο της 
Δ/νσης ΠΕΧΩ της Περιφέρειας Δυτικής Μακεδονίας. 

13. Το αριθμ. 44098/1202/21-05-2009 έγγραφο του Δα¬ 
σαρχείου Κοζάνης. 

14. Το αριθμ. 246/17-03-2009 έγγραφο της Δ/νσης Του¬ 
ρισμού Κοζάνης. 

15. Το αριθμ. Φ.913.1/229/256077 Σ.2628/06-10-2009 
έγγραφο του Γενικού Επιτελείου Στρατού-Δ/νση 
Υποδομής/ΐβ. 

16. Το αριθμ.Φ.550/695572 Σ.2487/10-12-2009 του Γενι¬ 
κού Επιτελείου Αεροπορίας-Κλάδος Γ’-Δ/νση Γ5. 

17. Το αριθμ. 1129/26-07-2010 έγγραφο της Δ/νσης Ανά¬ 
πτυξης της Ν.Α.Κοζάνης. 

18. Το αριθμ.5245056/11-11-2009 έγγραφο της Ε.ΔΙ.ΣΥ. 
Α.Ε. - Δ/νση Εγκαταστάσεων και Μελετών. 


19. Τα αριθμ.3955π.ε./09-02-2009, 472/23-02-2009 και 
2217/01-10-2010 έγγραφα της Δ/νσης Τοπογραφικής Κο¬ 
ζάνης. 

20. Το α) Ν. 2218/13-6-94 (ΦΕΚ 90 Α/13-6-94) «περί 
ίδρυσης Νομαρχιακής Αυτ/σης, τροποποίησης κ.λπ.» 
όπως συμπληρώθηκε με το Ν. 2240/15-9-94 (ΦΕΚ 153 Α/ 
15-9-94). 

21. Το αρ. 124332/16-12-97 έγγραφο του Υπουργείου 
Γεωργίας (Τμήμα Γ και Κ Αποκ/σης). 

22. Το γεγονός ότι δεν προκαλεί δαπάνη η υπόψη 
παραχώρηση σε βάρος του προϋπολογισμού του οι¬ 
κείου Ο.Τ.Α. 

23. Τις διατάξεις του Ν. 2503/97 άρθρο 10 παρ. 8 «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

και δεδομένου ότι για την πολεοδόμηση του χώρου 
απαιτείται σύνταξη και έγκριση τοπικού ρυμοτομικού 
σχεδίου με Προεδρικό Διάταγμα με το οποίο καθορί¬ 
ζονται οι χρήσεις γης και οι όροι και περιορισμοί δό¬ 
μησης αυτού στο νέο χώρο μετεγκατάστασης με βάση 
τις διατάξεις της παραγράφου 8 του άρθρου 43 του 
Ν. 1337/1983, όπως αυτή τροποποιήθηκε με το άρθρο 54 
του Ν. 2721/1999 και ισχύει, αποφασίζουμε: 

Σύμφωνα με τα αναγραφόμενα στο σκεπτικό της πα- 
ρούσης, τον καθορισμό χρήση γης των κοινοχρήστων τε¬ 
μαχίων συνολικού εμβαδού 1.258.061 τ.μ. που περικλείονται 
εντός της έκτασης των χιλίων τριακοσίων (1.300) στρεμ¬ 
μάτων εντός των ορίων των αγροκτημάτων Λευκόβρυσης 
και Αργίλου του Δήμου Κοζάνης για λειτουργίες που 
γενικά εξυπηρετούν την μετεγκατάσταση και δημιουργία 
του νέου οικισμού Ποντοκώμης στο Δήμο Κοζάνης λόγω 
των εξορυκτικών δραστηριοτήτων της Δ.Ε.Η.Α.Ε. στον 
παλαιό ομώνυμο οικισμό του Δήμου Δημ. Υψηλάντη όπως 
αυτά απεικονίζονται στα αναπόσπαστα με την παρούσα 
θεωρημένα τοπογραφικά διαγράμματα που μας έστειλε 
η Διεύθυνση Τοπογραφικής Κοζάνης με τα αριθμ. 472/23- 
02-2009 και 2217/01-10-2010 έγγραφά της. 

Η απόφαση αυτή δεν απαλλάσσει τον ενδιαφερόμενο 
από την υποχρεωτική έκδοση των σχετικών (οικοδομι¬ 
κών) αδειών και την τήρηση της υπ’ αριθμ. 8340/3591/ 
12-12-1986 απόφασης του ΥΠΕΧΩΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 11 Νοεμβρίου 2010 
Ο Νομάρχης 
ΓΕΩΡΓΙΟΣ ΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 34% 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 30 % 

